На думку расійскай пісьменніцы Алены Тулушавай для таго, каб пазбегнуць гэтых “прафесійных хвароб” пачынаючых літаратараў, трэба надаваць больш увагі маладым аўтарам і часцей прадастаўляць ім пляцоўкі для рэалізацыі і камунікацыі, у тым ліку і міжнароднай. Часткова гэтую праблему вырашаюць сучасныя сродкі камунікацыі. У прыватнасці, Ірына Шаўлякова-Барзенка адзначыла ў сваім дакладзе, што беларуская літаратура ўсё часцей выкарыстоўвае інтэрнэт-пляцоўкі. Адсюль, дарэчы, і ўсё большая колькасць слэнгавай лексікі і жарганізмаў у творах беларускіх аўтараў, аб чым распавяла Кацярына Ганчарэнка.